- Hindi News
- National
- शिक्षाधिकारियों ने जिले के एक भी विद्यार्थी को नहीं माना इंस्पायर अवॉर्ड के काबिल
शिक्षाधिकारियों ने जिले के एक भी विद्यार्थी को नहीं माना इंस्पायर अवॉर्ड के काबिल
जिलेभरके सरकारी विद्यालयों में कई विद्यार्थी गणित विज्ञान विषय में प्रतिभाशाली है, लेकिन जिलेभर के सरकारी विद्यालयों के संस्थाप्रधानों जिले के कार्यालयों मे बैठे शिक्षाधिकारियों की नजर में इन विद्यालयों में पढ़ने वाला एक भी विद्यार्थी इंस्पायर अवॉर्ड के लिए पात्र नहीं माने जा रहे हैं। इसी कारण जिले के स्कूलों से एक भी छात्र का आवेदन अभी तक इंस्पायर अवॉर्ड के लिए अपलोड नहीं किया गया है।
माध्यमिक शिक्षा विभाग के निदेशक से जारी रिपोर्ट के अनुसार राज्य में करीब 471 स्कूलों से लगभग 1329 छात्रों को इंस्पायर अवॉर्ड के लिए आवेदन हुए हैं। इनमें जिले का एक भी छात्र-छात्रा का नाम नहीं है। आवेदन कम आने पर विभाग की ओर से आवेदन की तिथि बढ़ाते हुए 15 मार्च की गई है, लेकिन अब कई स्कूलों में बोर्ड परीक्षाओं के चलते अध्यापकों सहित संस्थाप्रधानों को परीक्षाओं में तैनात कर दिया गया है। इससे अब आवेदन अपलोड होने की आशाएं कम होती नजर रही है। विज्ञान एवं प्रौद्योगिकी विभाग कक्षा 8 कक्षा 10 में अच्छे अंक पर विद्यार्थियों को इंस्पायर अवॉर्ड से सम्मानित करने के साथ ही पांच हजार रुपए का चेक भी देता है।
अबहर सत्र में होंगे आवेदन
शिक्षाधिकारियोंके अनुसार पूर्व में विज्ञान एवं प्रौद्योगिकी विभाग द्वारा 5 साल के अंतराल में विद्यालय को आवेदन करना होता था, लेकिन अब नए नियमों के अनुसार प्रत्येक सत्र में प्रतिभावन छात्र-छात्रों के आवेदन भेजे जा सकते हैं।
मलारना चौड़ स्थित राउमावि में 23 फरवरी 2015 को 5 छात्र-छात्राओं को इंस्पायर अवॉर्ड से नवाजा गया था। वर्तमान सत्र में भी यहां से आवेदन भेजा जा सकता है, लेकिन संस्थाप्रधानों की शिथिलता के चलते यहां से ही नहीं अपितु जिलेभर के विद्यालयों से आवेदन भेजे ही नहीं गए है। अब यदि बढ़ाई गई तिथि 15 मार्च तक संस्थाप्रधानों द्वारा आवेदन नहीं करवाएं गए तो जिले के प्रतिभावान छात्र-छात्राओं को नुकसान होगा।
माध्यमिक शिक्षा विभाग के निदेशक के आदेशों के अनुसार यदि किसी जिले से निर्धारित मात्रा में आवेदन नहीं आएंगे तो जिला शिक्षाधिकारियों सहित शैक्षिक प्रकोष्ठ अधिकारियों के खिलाफ कार्रवाई होगी।
शनिवार को मलारना चौड़ स्थित विद्यालय में चल रही बोर्ड परीक्षाओं में उड़नदस्ते में आए अतिरिक्त जिला शिक्षाधिकारी अशोक शर्मा से जब इस बारे में जानकारी चाही गई तो उल्टा उन्होंने संस्थाप्रधानों की कमी के चलते आवेदन नहीं आने की बात कहकर अपने से पल्ला झाड़ लिया।
सवाई माधोपुर जिलाशिक्षाधिकारी हरिप्रसाद शर्मा का कहना था कि मुझे अभी समय नहीं है। मुझे इंस्पायर अवॉर्ड के लिए आवेदन कितने आए हैं या नहीं आए हैं, इसके बारे में भी जानकारी नहीं है। आप हमारे दूसरे शिक्षाधिकारी से जानकारी लेंवे। इतना कहकर फोन काट दिया।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva